גביע העולם בשחמט 2005

גביע העולם בשחמט 2005 הוא הטורניר השלישי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 27 בנובמבר ל-17 בדצמבר 2005 בעיר חנטי-מנסיסק, רוסיה.

לבון ארוניאן ניצח בגמר את רוסלן פונומריוב. עשרה שחמטאים העפילו לתחרות המועמדים כחלק מאליפות העולם בשחמט 2007.

משתתפים 
128 המשתתפים נבחרו במספר אופנים:
 משתתפי חצי גמר של אליפות העולם בשחמט 2005: מייקל אדמס, טיימור רג'אבוב ורוסטם קסימג'אנוב. לוסלין טופאלוב שבסבב 2005 זכה בתואר אלוף העולם כבר הייתה זכות להעפיל לאליפות העולם בשחמט 2008.
 אלופת העולם בשחמט לנשים - אנטואנטה סטפנובה
 אלוף העולם לנוער (2004) - פנדואלה הריקרישנה (הודו)
 22 השחמטאים עם ממוצע מד הכושר הגבוה ביותר בין יולי 2004 ינואר 2005
 46 השחמטאים מאירופה
 19 שחמטאים מיבשת אמריקה (הצפונית והדרומית)
 19 שחמטאים מאסיה ואוקיאניה
 6 שחמטאים מיבשת אפריקה
 8 שחמטאים שבחר נשיא פיד"ה
 3 שחמטאים שבחרה הוועדה המארגנת של התחרות

מבנה התחרות
בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 15 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום.
אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא:
 שני משחקי שח מהיר. 25 דקות עם תוספת של 10 שניות למסע.
 שני משחקי בליץ. 5 דקות עם תוספת של שלוש שניות למסע.
 משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה.

המנצח בהתמודדות בכל סיבוב עולה לשלב הבא בתחרות והמפסיד מודח ממנה.
בגמר ובמשחק על המקום השלישי, אם יתקיים, שני השחקנים ישחקו בתחילה 4 משחקים עם הגבלת זמן ורק לאחר מכן במקרה של שוויון הם ישחקו משחקים מהירים לפי המפורט לעיל.

פרסים

משתתפי התחרות - המדורגים ראשונים לפי מד כושר
  וסילי איוונצ'וק, 2749 - הודח בסיבוב השני
  אטיין בקרו, 2725 - הודח ברבע הגמר
  לבון ארוניאן, 2724 - ניצח בתחרות
  אלכסנדר גרישצ'וק, 2720 - הודח בחצי הגמר
  בוריס גלפנד, 2717 - הודח ברבע הגמר
  אלכסיי שירוב, 2710 - הודח בסיבוב השלישי
  ולדימיר אקופיאן, 2707 - הודח בסיבוב הראשון
  טיימור רג'אבוב, 2704 - הודח בסיבוב השלישי
  רוסלן פונומריוב, 2704 - הפסיד במשחק הגמר
  סרגיי טיביאקוב, 2699 - הודח בסיבוב השלישי

שלבי הגמר

ישראלים בגביע
 בוריס גלפנד, 2717, דורג במקום ה-5 - הודח ברבע הגמר
 איליה סמירין, 2673, דורג במקום ה-20 - הודח בסיבוב השלישי
 אמיל סוטובסקי, 2654, דורג במקום ה-34 - הודח בסיבוב השלישי
 מיכאל רויז, 2600, דורג במקום ה-73 - הודח בסיבוב הראשון
 סרגיי ארנבורג, 2582, דורג במקום ה-87 - הודח בסיבוב השני

קישורים חיצוניים
 

חנטי-מנסיסק: תחרויות שחמט
2005
תחרויות שחמט ב-2005